ПУ ''Ђурђевдан'' Крагујевац

Број: 02-2483

Дана:. 25.04.2019.год.

К Р А Г У Ј Е В А Ц

На основу члана 108. Закона о јавним набавкама (''Службени гласник РС, бр. 124/2012, 14/2015 и 68/2015 у даљем тексту: Закон) и Извештаја о стручној оцени понуда бр. 02-2478 од 24.04.2019. године, Директор Установе доноси:

**ОДЛУКУ**

**о додели уговора за јавну набавку намирница за припремање хране,**

**Трећа партија – месо и месне прерађевине**

Предшколска установа ''Ђурђевдан'' Крагујевац као наручилац, у поступку јавне набавке бр.1.1.8/19 - јавнa набавka добара, намирнице за припремање хране,обликована у осам партија , Уговор о јавној набавци за Трећу партију-месо и месне прарађевине додељује понуђачу

**''Котленик промет'' д.о.о Лађевци, ул. Лађевци број 540, матични број:07369093, ПИБ:101957940**

**Образложење**

Предшколска установа ''Ђурђевдан'' Крагујевац је дана 19.03.2019. год. донела Одлуку о покретању поступка јавне набавке бр. 02-1518 за јавну набавку добара, намирнице за припремање хране, обликовано у осам партија, за потребе Установе.

Редни број јавне набавке:1.1.8/19

За наведену јавну набавку наручилац је објавио позив за подношење понуда и конкурсну документацију на Порталу јавних набавки и интернерт страници наручиоца. Рок за достављање понуда био је до 19.04.2019. године до 09:00 часова.

Након спроведеног отварања понуда Комисија за јавне набавке је приступила стручној оцени понуда сачинила извештај о истом и констатовала следеће:

Подаци о јавној набавци:

Врста предмета јавне набавке: набавка добара

Ознака из општег речника набавки: 15100000

Врста поступка: отворени поступак јавне набавке

Предмет јавне набавке : набавка добара, намирнице за припремање хране за потребе Установе.

Укупна процењена вредност за Трећу партију – месо и месне прерађевине: 5.033.182,46 дин. без ПДВ-а

До истека рока за подношење понуда на адресу наручиоца пристигло је: 2 понуде и то:

|  |  |  |  |  |
| --- | --- | --- | --- | --- |
| Ред. Бр. | Број под којим је понуда заведена | Назив или шифра понуђача | Датум пријема | Сат |
| 1 | 02-2198 | ''Паланка промет'' д.о.о, Смедеревска Паланка | 19.04.2019. | 07:35 |
| 2. | 02-2203 | ''Котленик промет'' д.о.о. Лађевци | 19.04.2019. | 08:37 |

Неблаговремених понуда није било.

Јавно отварање понуда уз присуство овлашћених представника понуђача ''Дон дон'', Беогард, доо ''Котленик промет'', Краљево и ''Интеркомерц'' д.о.о Рача извршено је дана 19.04.2019. године у 09:30 часова. Поступак јавног отварања спроведен је од стране Комисије за јавне набавке. На спроведени поступак јавног отварања понуда није било примедби.

Понуђени су следећи услови:

**Понуђач: ''Паланка промет'' д.о.о, Смедеревска Паланка**

Основни елементи понуде:

1. Број под којим је понуда заведена: 02-2198

2. Назив или шифра Понуђача: ''Паланка промет'' д.о.о, Смедеревска Паланка

3. Понуда је поднета за Партију 3- месо и месне прарађевине

4. Понуђена цена: 4.778.700,00 дин. без ПДВ-а + ПДВ 575.320,00 што укупно износи: 5.354.020,00 дин.

5. Рок испоруке: 1 дан.

6. Услови плаћања: у року од 45 дана у складу са Законом о роковима измирења новчаних обавеза у комерцијалним трансакцијама („Службени гласник Републике Србије“, број 119/2012,68/2015 и 113/2017)

7. Рок важења понуде: 90 дана

8. Рок важења фиксне цене добара из дате понуде: 90 дана од дана закључења уговора.

9. Понуђач понуду подноси: самостално;

**Понуђач: ''Котленик промет'' д.о.о. Лађевци**

Основни елементи понуде:

1. Број под којим је понуда заведена: 02-2203

2. Назив или шифра Понуђача: ''Котленик промет'' д.о.о. Лађевци

3. Понуда је поднета за Партију 3- месо и месне прарађевине

4. Понуђена цена: 4.614.000,00 дин. без ПДВ-а + ПДВ 562.700,00 дин. што укупно износи: 5.176.700,00 дин.

5. Рок испоруке: 1 дан.

6. Услови плаћања: у року од 45 дана у складу са Законом о роковима измирења новчаних обавеза у комерцијалним трансакцијама („Службени гласник Републике Србије“, број 119/2012,68/2015 и 113/2017)

7. Рок важења понуде: 90 дана

8. Рок важења фиксне цене добара из дате понуде: 90 дана од дана закључења уговора.

9. Понуђач понуду подноси: самостално;

Стручна оцена понуда:

Комисија за предметну јавну набавку је у поступку стручне оцене понуда уочила рачунску грешку у понуди **понуђача ''Паланка промет'' д.о.о, Смедеревска Паланка.** Рачунска грешка је уочена у Техничкој спецификацији предмета набавке, за ставке под редним број 12 – чварци и 13 – свињска маст. За ставку 12-чварци количина по спецификацији из Конкурсне документације је 200 кг, понуђена цена без ПДВ-а је 500,00 динара, вредност без ПДВ-а која је уписана је 250.000,00 где је и начињена рачунска грешка (вредност без ПДВ-а треба да износи 100.000,00). За ставку 13-чварци количина по спецификацији из Конкурсне документације је 100 кг, понуђена цена без ПДВ-а је 110,00 динара, вредност без ПДВ-а која је уписана је 12.100,00 где је и начињена рачунска грешка (вредност без ПДВ-а треба да износи 11.000,00) Стога и укупна понуђена вредност без ПДВ-а износи 4.778.700,00, а не 4.929.800,00 као што је наведено у понуди, а укупна вредност са ПДВ-ом износи 5.354.020,00, а не 5.535.230,00 као што је наведено у понуди. Такође, за све ставке из техничке спецификације, колона ''Износ ПДВ-а'' није исправно обрачуната.

Сагласно Упутству понуђачима како да сачине понуду и члану 93. Закона о јавним набавкама, Наручилац је, путем електронске поште, дана 22.04.2019.године, под бројем 02-2274 , затражио од наведеног понуђача да достави наручиоцу, путем електронске поште, Сагласност за исправку рачунских грешака најкасније до 24.04.2019. године до 14:00 часова. Понуђач ''Паланка промет'' д.о.о, Смедеревска Паланка је дана 22.04.2019.године, путем електронске поште, доставио наручиоцу сагласност за исправку рачунских грешака.

Наведене рачунске грешке Комисија за предметну јавну набавку је у складу са одредбама члана 93. Закона о јавним набвкама и Упутством понуђачима како да сачине понуде, исправила.

Затим, комисија за предметну јавну набваку је приликом струче оцене понуда утврдила да понуђач **''Паланка промет'' д.о.о, Смедеревска Паланка** није доставио доказе о испуњености обавезног услова дефинисаног конкурсном документацијом и то: Потврду Министарства пољопривреде и заштите животне средине (ранији назив: Министарство пољопривреде, шумарства и водопривреде) о упису у Централни регистар (субјеката и објеката ) или Извод из регистра одобрених објеката издат од стране Министарства пољопривреде и заштите животне средине, а све у складу са чл. 15. Закона о безбедности хране ("Сл. гласник РС" бр. 41/2009) за произвођаче које је навео у техничкој спецификацији и чије производе нуди и то за ’’Food Star Plus’’ д.о.о Београд, IM Matijević д.о.о. Нови Сад и СТЗР ''Месара Марина Лесковац'' Ћуприја.

Затим, комисија за предметну јавну набваку је приликом струче оцене понуда утврдила да понуђач **''Паланка промет'' д.о.о, Смедеревска Паланка** није доставио доказе о испуњености додатног услова дефинисаног конкурсном документацијом и то: потврде надлежног органа о квалитету производа (резултате анализе о испитивању) за сваки производ произвођача наведеног у техничкој спецификацији. Доказ не може бити старији од 6 (шест) месеци од дана отварања понуде. Тражени доказ није достављен за следеће ставке из техничке спецификације: пилећи паризер, сува ребра, шунка у цреву, сува свињска печеница, суви врат, чварци, свињска маст. За стваке ''пилећа прса'' и ''сланина'' достављене су потврде надлежног органа о квалитету производа (резултати анализе о испитивању) које су старије од 6 (шест) месеци од дана отварања понуде. За ставке ''сланина'', ''пилећи паризер'', ''сува ребра'' у техничкој спецификацији понуђач није попунио поља у колони ''порекло производа –произвођача''.

Понуда понуђача **''Паланка промет'' д.о.о, Смедеревска Паланка** је у поступку стручне оцене понуда оцењена као **неприхватљива.**

Понуда понђача **''Котленик промет'' д.о.о Лађевци** је у поступку стручне оцене понуда оцењена као **прихватљива.**

На основу критеријума ''најнижа понуђена цена'' извршено је рангирање прихватљивих понуда на следећи начин:

1.''Котленик промет'' д.о.о Лађевци

**Комисија за јавну набавку после спроведене стручне оцене понуда, констатује да је најповољнију понуду дао**:

**Трећа партија – месо и месне прерађевине**

**''Котленик промет'' д.о.о Лађевци, ул. Лађевци број 540, матични број:07369093, ПИБ:101957940**

и предлаже наручиоцу његов избор.

Одговорно лице наручиоца прихватило је предлог Комисије за јавну набавку о избору најповољније понуде и на основу законског овлашћења донело одлуку као у диспозитиву.

**Правна поука:**

Понуђач који сматра да су му доношењем Одлуке о додели уговора за јавну набавку намирница за припремање хране- трећа партија повређена права, може да покрене поступак за заштиту права у року од десет дана од дана објављивања ове Одлуке на порталу јавних набавки. Захтев за заштиту права подноси се наручиоцу, а копија се истовремено доставља Републичкој комисији за заштиту права, непосредно или препорученом поштом. Уз поднети захтев доставља се доказ о уплати таксе у износу од 120.000,00 динара на текући рачун Буџета Републике Србије број 840 – 30678845 – 06; шифра плаћања: 153 или 253; позив на број: подаци о броју или ознаци јавне набавке поводом које се подноси захтев за заштиту права.

Директор ПУ ''Ђурђевдан'' Крагујевац

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јаковљевић Сања